Fra begyndelsen blev kolonien styret af et syvmandsråd med en formand udvalgt af kongen. Der opstod imidlertid hurtigt ledelsesproblemer, og de to første formænd måtte kæmpe med sygdom, indianerangreb, dårlige mad- og vand forsyninger og noget der lignede klassekampe. Først da [[John Smith (Jamestown)|kaptajn John Smith]] blev udnævnt som koloniens tredje formand, begyndte situationen at lysne for nybyggerne. Industrien begyndte at blomstre og forholdet til [[Powhatan]]s stamme med forbedret. I 1609 modtog kompagniet sit andet privilegium, som betød at det kunne udnævne sin egen guvernør blandt partshaverne. En ny rekrutteringskampagne betød nye investeringer i Virginia Company, og mellem marts 1608 og marts 1609 rejste mere end 600 nye kolonister til Virginia.
 
Den nyudnævnte guvernør, sir [[Thomas Gates]], led imidlertid skibsbrud ved [[Bermuda]], da han om bord på ''Sea Venture'' var på vej til Virginia sammen med kompagniets admiral, sir [[George Somers]], kaptajn Newport og 147 nybyggere og søfolk. Gates nåede frem til Jamestown sammen med de overlevende i 1610 på ''Deliverance'' og ''Patience'', som de havde bygget på Bermuda. Han fandt kun 60 af de oprindeligt 214 nybyggere i live, de øvrige var døde af sult eller sygdom, og hovedparten af dem var selv syge og/eller udhungrede.<ref>http://www.apva.org/history/index.html {{Webarchive|url=https://web.archive.org/web/20090416222010/http://www.apva.org/history/index.html |date=16. april 2009 }} Association for the Preservation of Virginia Antiquities: ''Jamestown History''</ref> På trods af de store mængder af forsyninger, Gates havde medbragt fra Bermuda, blev det hurtigt klart at kolonien ikke kunne overleve i den tilstand. De overlevende var parate til at opgive Jamestown og vende tilbage til England, da en ny undsætningsflåde under ledelse af [[Lord De la Warre]] gav kolonien en ny start. George Somers vendte tilbage til Bermuda efter forsyninger, men han døde. Hans nevø, Matthew Somers, tog med til [[Lyme Regis]] for at kræve sin arv.
Filosofi Historie Tidligere_riger,_stater,_protektorater,_kolonier_og_lande Foreninger Organisationer